Document ID: /roh_data/filtered/fineweb-2-filterrobots_roh.jsonl.gz/72105

tests da corona alla scola
Naven da mardis ils 9 da mars 2021 entschevein nus culs tests da corona alla Scola Sedrun. Ils resultats dils tests vegnan communicai eifer 24 tochen 36 uras al meinascola.
- En cass d'in test negativ suonda negina annunzia als geniturs.
- En cass d'in test positiv en classa suonda l'annunzia alla persuna d'instrucziun da classa. Silsuenter succedan tests singuls eifer la classa ed ils geniturs vegnan informai directamein entras il contact tracing dil cantun en cass d'in test positiv. Il cantun decida allura davart il proceder en caussa.
Il cerchel scolastic engrazia per la buna collaboraziun e giavischa bialas vacanzas.
Gian-Reto Nufer, meinascola
tscheiver – inaga auter ...
Quest onn ei il til da tscheiver curdaus muort las mesiras da COVID-19. Per mantener in tec humor da tscheiver ein scolarAs e scolastas vegni costumai a scola la Gievgia grassa. Mintga partiziun da scola ha passentau entgins leghers muments da divertiment en sias stanzas.
fotografias dad Ursula Cadalbert & Doris Friberg
maschinas da dultschergnems :-)
Avon dus meins ha la 5. e 6. classa entschiet cun quella lavur. Sco emprem havein nus stuiu far en gruppas in model da grop. Silsuenter havein nus lu entschiet cun la lavur individuala. Leu ha lu mintgin astgau crear sez in model e luvrar sco ins ha vuliu. In pèr han fatg ina maschina da cartun, da lenn ni era da plastic. Nus essan stai vidlunder cun plascher ed havein sligiau ensemen nos problems. Quei project ha fatg bia plascher e la finfinala ha ei dau o coolas maschinas da dultschergnems. :-)
fotografias da Nicole Solèr
organisaziun 2021/22
Cun grond plascher astgein nus informar vus che la Scola Sedrun ha anflau ina buna successiun per las persunas d'instrucziun partentas.
Sill'entschatta digl onn da scola vegnent vesa l'organisaziun ora suandontamein:
- Nicolina Cathomen-Giossi succeda ad Ursula Cadalbert e surpren la 3./4. classa.
- Sabrina Suppiger-Hendry remplazza Nicolina Cathomen-Giossi sil scalem ault. Plinavon surpren la Sabrina il pensum sco meinascola dalla Scola Sedrun naven digl uost 2021.
- Maurus Suppiger surpren il pensum da Gian-Reto Nufer sil scalem ault.
Nus giavischein ad els tuts buna satisfacziun en lur nova incumbensa e selegrein dad haver anflau persunas cun gronda experientscha per las plazzas.
jamna da scola da skis dalla scoletta
L’jamna da scola da skis duront il meins da schaner ei gia quasi tradiziun en nossa val. Era uonn sut las circumstanzias actualas han ils affons da scoletta saviu guder in’jamna varionta sin pista. Mirau dall’aura anora ha ei giu quels tschun dis temperaturas freidas cun tschiel blau tochen nevadas ed in tec cufla. Era sin las pistas ei vegniu purschiu variaziun.
Continue Reading